Ansayen n tmurt n leqbayel ṭṭfen aḥric d ameqqran di tudert umdan n yal ass, d nutni i d yesbeggan –d amek ad yettidir umdan aqbayli, amek yettxemim acku agdud aqbayli s umata icud ɣer ayen akk yellan d anaṣli,d leԑwayed n tjadidt imi iẓuran-is d ansayen n lejdud-is i d -ttağğan si tsuta ɣer tayeḍ yellan si zik . Tasekla d idles amaziɣ usan-d seg ubrid timawit akken i d -yenna Mouloud Mammeri deg udlis-is d akken:« yettruḥu seg yimi n wa ɣer yimi n wayeḍ , s wawal ».4